Die Universiteit van die Vrystaat (UV) met sy Hoofkampus in Bloemfontein, die geregtelike hoofstad van Suid-Afrika en in die hart van die land, is een van die oudste Suid-Afrikaanse hoëronderwysinstellings. Ons ander twee kampusse is die Qwaqwa-kampus in die Oos-Vrystaat en die kleiner Suid-kampus in Bloemfontein
Met die aanstelling van prof Jonathan Jansen as Visekanselier en Rektor op 1 Julie 2009, het ons ’n nuwe, dinamiese era betree. Prof. Jansen is nie net van plan om die instelling tot een van die beste universiteite in die wêreld te voer nie, maar ook vasbeslote om ons universiteit van ander universiteite te onderskei. Prof Jansen bring saam met hom ’n nuwe visie vir die UV, en vir die eerste keer staan ons universiteit op die punt om ’n leidende rol in Suid-Afrika te speel.
Ons universiteit is ’n multikulturele, parallelmedium (Afrikaans en Engels) instelling met ’n geskiedenis wat ten nouste verweef is met dié van die Vrystaatprovinsie en Suid-Afrika, en toenemende met die van Afrika en die res van die wêreld.
’n Breë spektrum van voorgraadse en nagraadse grade en diplomas word in sewe fakulteite aan meer as 33 000 studente aangebied, waarvan 28 186 op die Bloemfontein-kampus, 874 op die Suid-kampus en 4 260 op die Qwaqwa-kampus studeer. Altesaam 2 900 personeellede werk op die drie kampusse.
’n wêreldklas, betrokke universiteit van uitnemendheid en innovering en ’n plek van akademiese kundigheid vir Suid-Afrika en Afrika te wees;